Иван Вазов
Жива история

chitanka.info

На Добри Ганчев

Аз здрав съм син на здраво поколенье

с желязна воля, с вяра от челик,

упорно в труд, мъжествено в търпенье,

то носи на плещи си твар велик —

твар тежък — дълъг низ години

на бури, на превратности безброй,

свидетел бях на всичките съдбини,

що бодро преживя народа мой.

Душата ми е цяла разорана

от страшний на неволите му плуг,

на всичките трептежи на Балкана

        история съм жива тук!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.